《顺宗至德大圣大安孝皇帝挽歌词三首》
唐代·吕温

遐视轻神宝，传归属圣猷。尧功终有待，文德本无忧。

坐受朝汾终，行看告岱丘。那知鼎成后，龙驭弗淹留。

监抚垂三纪，声徽洽万方。礼因驰道著，明自垦田彰。

积渐承鸿业，从容守太康。更留园寝诏，恭听有馀芳。

早秋同轨至，晨旆露华滋。挽度千夫咽，笳凝六马迟。

剑悲长闭日，衣望出游时。风起西陵树，凄凉满孝思。

作者简介：吕温（771～811） 字和叔，又字化光，唐河中（今永济市）人。德宗贞元十四年（798）进士，次年又中博学宏词科，授集贤殿校书郎。贞元十九年（803），得王叔文推荐任左拾遗。贞元二十年夏，以侍御史为入蕃副使，在吐蕃滞留经年。顺宗即位，王叔文用事，他因在蕃中，未能参与“永贞革新”。永贞元年 (805)秋，使还，转户部员外郎。历司封员外郎、刑部郎中。元和三年 (808)秋，因与宰相李吉甫有隙，贬道州刺史，后徙衡州，甚有政声，世称“吕衡州”。